Galerii: Audrus peeti oma laulu- ja tantsupidu - Uudised - Pärnu Postimees
Galerii: Audrus peeti oma laulu- ja tantsupidu
9. juuni 2019, 17:50
Audrus võeti tuli vastu kiriku ees. Kiriku aias on Aleksander Kunileiu mälestuskivi.
Täna kell 14.15 ootasid mudilased, noored ja vanemad rahvariides tantsijad-lauljad Audru Püha Risti kiriku ees pingsalt laulu- ja tantsupeo tule saabumist. See aga ei tulnud ega tulnud! Sellest olenemata oli rahval tuju hea.
Ent kell 15 jõudis tuli viimaks palava aplausi saatel kohale. Selle võttis vastu kirikuõpetaja Tiina Janno, kes kõneles Audrust päris Aleksander Kunileiust. Mehest, kelle kaks pala kõlasid esimesel laulupeol aastal 1869: "Sind surmani" ja "Mu isamaa on minu arm".
Seejärel liikusid peolised rongkäiguga Audru laululavale, tervitades tee peal aleviku elanikke ja sõpru, emasid ja isasid. Ilusal uuel laululaval esinesid kohalikud kollektiivid. Publikut oli kohal mitusada.